# Partit Socialdemòcrata (Japó)

El Partit Socialdemòcrata (en japonès: 社会民主党, transliterat: Shakai Minshutō), també conegut com a Shamintō (社民党), abans de 1996 conegut com a Partit Socialista del Japó, és un partit polític de centre-esquerra sorgit al Japó l'any 1996. El President del partit és Seiji Mataichi.

## Història

El Partit Socialdemòcrata va ser fundat el 1996 pels antics membres del Partit Socialista del Japó just després del mandat del socialista Tomiichi Murayama com a Primer Ministre del 30 de juny de 1994 a l'11 de gener de 1996. Des de la seua fundació el partit mai ha aconseguit prou escons com per poder ser una alternativa de govern, a més, mai han revalidat els nivells de suport del seu predecessor, el Partit Socialista, arribant només a 15 escons en els primers comicis als quals concorregué i baixant a poc a poc des de les eleccions de l'any 2000.
Durant el govern del Partit Democràtic participà en el gabinet de govern amb carteres ministerials. Des de llavors, son a l'oposició.

## Ideologia

El partit abandonà la línia marxista quan va canviar el seu nom amb l'objectiu d'atraure al votant de caràcter més centrista i semblar-se en imatge i ideologia als partits socialdemòcrates europeus.
En l'actualitat, el partit defensa l'article 9 de la Constitució Japonesa i manté una politica antimilitarista. S'oposen al neoliberalisme i al neoconservadorisme i defensen un major nivell de benestar social al Japó, amb més serveis socials com la sanitat, les pensions i la seguretat social. També s'oposen a la presència en territori japonés de bases militars dels EUA, demanant el seu desmantellament definitiu. El partit està a favor d'abolir la pena de mort, vigent al Japó.
Com molts altres partits japonesos de l'oposició, els socialdemòcrates defensen els drets dels ciutadans LGTB i s'oposen a l'energia nuclear.

## Presidents del PSD

* Tomiichi Murayama (19 de gener de 1996 – 28 de setembre de 1996)
* Takako Doi (28 de setembre de 1996 - 15 de novembre de 2003)
* Mizuho Fukushima (15 de novembre de 2003 - 25 de juliol de 2013)
* Tadatomo Yoshida (14 d'octubre de 2013 - 25 de febrer de 2018)
* Seiji Mataichi (25 de febrer de 2018 - En el càrrec)

## Resultats electorals
### Cambra de Representants

| Any | Vots | % vots (posició) | Diputats | +/- | Candidat |
| 1996 | 3.547.240 | 6,4% (5) | 15 / 500 | 55 | Takako Doi |
| 2000 | 5.603.680 | 9,4% (6) | 19 / 480 | 4 | Takako Doi |
| 2003 | 3.027.390 | 5,1% (5) | 6 / 480 | 13 | Takako Doi |
| 2005 | 3.719.522 | 5,5% (5) | 7 / 480 | 1 | Mizuho Fukushima |
| 2009 | 3.006.160 | 4,3% (5) | 7 / 480 | = | Mizuho Fukushima |
| 2012 | 1.420.790 | 2,3% (8) | 2 / 480 | 5 | Mizuho Fukushima |
| 2014 | 1.314.441 | 2,4% (7) | 2 / 475 | = | Tadatomo Yoshida |
| 2017 | 941.324 | 1,7% (7) | 2 / 465 | = | Tadatomo Yoshida |
| 2021 | 1,018,588 | 1.77 | 1 / 465 | 1 | Mizuho Fukushima |

### Cambra de Consellers

| Any | Districte Nacional | Districte Nacional | Total | Total |
| Any | Vots | % | Escons | ± |
| 1998 | 4,370,763 | 7.8 | 13 / 252 | Nou |
| 2001 | 3,628,635 | 6.63 | 8 / 247 | 5 |
| 2004 | 2,990,665 | 5.35 | 5 / 242 | 3 |
| 2007 | 2,634,713 | 4.47 | 5 / 242 | = |
| 2010 | 2,242,735 | 3.84 | 4 / 242 | 1 |
| 2013 | 1,255,235 | 2.36 | 3 / 242 | 1 |
| 2016 | 1,536,238 | 2.74 | 2 / 242 | 1 |
| 2019 | 1,046,011 | 2.09 | 2 / 245 | = |
| 2022 | 1,258,502 | 2.37 | 1 / 248 | 1 |

## Referències

* ↑ (respecte als resultats de 1993 com a Partit Socialista del Japó)
* Arxivat 2018-05-15 a Wayback Machine. Web oficial del partit (japonès)
* Llista de membres a la cambra de consellers. arxivat el 22 de març de 2011. (anglès)
* The Wall street journal: "Same-Sex Marriage in Japan: A Long Way Away?". 20 de setembre de 2013. (anglès)